הצעת חוק פרטית | חוק הספורט תיקון - פטור ספורטאים מבוטחים | כנסת פתוחה
חוק הספורט תיקון - פטור ספורטאים מבוטחים
הצעת חוק פרטית, מספר חוברת: פ/3071
תיקון - פטור ספורטאים מבוטחים
מספר פנימי: 2003746
פ/3071/20
הצעת חוק הספורט (תיקון – פטור ספורטאים מבוטחים), התשע"ו–2016
תיקון סעיף 71.בסעיף 7 לחוק הספורט, התשמ"ח–1988 ס"ח התשמ"ח, עמ' 122. (להלן – החוק העיקרי), אחרי סעיף קטן (א) יבוא:
"(א1)	הוראות סעיף קטן (א) לא יחולו על אלה:
(1)	ספורטאים המקבלים בתמורה להשתתפותם בתחרויות ספורט שכר חודשי בסכום שהוא בגובה שכר המינימום הקבוע בחוק שכר מינימום, התשמ"ז–1987 ס"ח התשמ"ז, עמ' 68. או בסכום העולה עליו;
(2)	ספורטאים אשר נוטלים חלק בפעילות ספורט מאורגנת או נתמכת על ידי המעסיק כפעולה נלווית לעבודה, לרבות במסגרת הליגה של מקומות עבודה, המבוטחים לפי פרק ה' לחוק הביטוח הלאומי [נוסח משולב], התשנ"ה–1995 ס"ח התשנ"ח, עמ' 210. בענף ביטוח נפגעי עבודה;
(3)	ספורטאים שהם תלמידים המבוטחים בביטוח תאונות אישיות לפי סעיף 6(ד1) לחוק לימוד חובה, התש"ט–1949 ס"ח התש"ט, עמ' 287.."
כיום גופי הספורט השונים מחויבים לפי חוק הספורט, התשמ"ח–1988 (להלן – חוק הספורט) לבטח בביטוח תאונות אישיות את כל הספורטאים המשתייכים אליהם והנוטלים חלק בתחרויות ספורט המאורגנות בידם או מטעמם.
נוסף על הביטוח המשולם מתוקף חוק הספורט, ילדי האגודה מבוטחים על ידי הרשות המקומית לפי חוק לימוד חובה, התש"ט–1949, השחקנים הבוגרים שזוכים לשכר הולם מבוטחים על ידי המוסד לביטוח לאומי והשחקנים המשחקים בליגה למקומות עבודה מבוטחים במסגרת העבודה.
כתוצאה מכך, משולמים תשלומי ביטוח כפולים, והביטוח האמור מטיל נטל כבד על אגודות הספורט.
מוצע בזאת למנוע את הכפל הביטוחי ולחייב את גופי הספורט לבטח רק את השחקנים הבוגרים שאינם משתייכים למערכת החינוך ושאינם זוכים לשכר חודשי בסכום שהוא בגובה שכר המינימום הקבוע בחוק שכר מינימום, התשמ"ז–1987 או בסכום העולה עליו.
ככלל יש מקום לבחון האם נכון שהמדינה תדרוש ביטוחי חובה. יש בכך פגיעה בפעילות וולונטרית מצד האזרחים והסרת אחריות מצידם והעברתה למדינה. בכל מקרה, הקונספט שמבקש לצמצם ביטוחים כפולים הוא נכון ועל כן אנו תומכים בהצעת החוק.
מקל את דרישות ביטוח החובה בתנאים מסויימים בהם הוא כפול.